ᱠᱷᱟᱞᱮᱫᱽ ᱢᱟᱦᱢᱩᱫᱽ ᱥᱩᱡᱚᱱ

ᱠᱷᱟᱞᱮᱫᱽ ᱢᱟᱦᱢᱩᱫᱽ ᱥᱩᱡᱚᱱ (ᱡᱟᱱᱟᱢ: ᱒᱖ ᱡᱩᱞᱟᱭ ᱑᱙᱗᱑; ᱰᱷᱟᱠᱟ) ᱫᱚ ᱢᱤᱫ ᱵᱟᱝᱞᱟᱫᱮᱥᱤ ᱠᱨᱤᱠᱮᱴᱟᱨ ᱠᱟᱱᱟᱭ᱾ ᱩᱱᱤ ᱫᱚ ᱢᱤᱰᱤᱭᱟᱢ ᱯᱮᱥ ᱵᱳᱞᱟᱨ ᱟᱨ ᱢᱤᱰᱚᱞ ᱚᱨᱰᱟᱨ ᱨᱮᱱ ᱵᱮᱴᱟᱨᱮ ᱛᱟᱸᱦᱮᱸᱠᱟᱱᱟ᱾ ᱑᱙᱙᱘ ᱠᱷᱚᱱ ᱒᱐᱐᱖ ᱥᱮᱨᱢᱟ ᱫᱷᱟᱹᱵᱤᱡ ᱩᱱᱤ ᱫᱚ ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱫᱚᱞ ᱨᱮᱭ ᱜᱟᱛᱮᱣᱠᱟᱱᱟ᱾ ᱤᱱᱟᱹ ᱵᱷᱤᱛᱨᱤᱨᱮ ᱒᱐᱐᱓ ᱠᱷᱚᱱ ᱒᱐᱐᱔ ᱥᱮᱨᱢᱟ ᱫᱷᱟᱹᱵᱤᱡ ᱫᱚL ᱨᱮᱱ ᱢᱩᱬᱩᱛᱮ ᱛᱟᱸᱦᱮᱸᱠᱟᱱᱟ᱾ ᱒᱐᱑᱘ ᱥᱮᱨᱢᱟ ᱨᱮᱱᱟᱜ ᱯᱮᱭᱟ ᱫᱤᱥᱟᱹᱢ ᱜᱟᱛᱮ ᱞᱟᱦᱟ ᱫᱷᱟᱹᱵᱤᱡ ᱩᱱᱤ ᱫᱚ ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱨᱮᱱ ᱯᱨᱚᱡᱩᱠᱛᱤ ᱯᱚᱨᱤᱪᱟᱞᱚᱠᱮ ᱛᱟᱸᱦᱮᱸᱠᱟᱱᱟ᱾

 ᱜᱟᱛᱮ ᱡᱤᱭᱚᱱ 
ᱜᱷᱟᱸᱨᱚᱡ ᱠᱨᱤᱠᱮᱴ ᱨᱮ ᱢᱤᱫ ᱚᱞ ᱨᱟᱣᱱᱰᱟᱨ ᱨᱮᱦᱚᱸ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱨᱮ ᱫᱚ ᱩᱱᱤ ᱵᱳᱞᱤᱝ ᱨᱮᱜᱮ ᱡᱟᱹᱥᱛᱤ ᱵᱷᱟᱜᱮᱣᱟᱠᱟᱫᱟ᱾ ᱑᱙᱙᱙ ᱡᱮᱜᱮᱛ ᱡᱟᱠᱟᱛ ᱠᱨᱤᱠᱮᱴ ᱜᱟᱛᱮ ᱨᱮ ᱯᱟᱠᱤᱥᱛᱟᱱ ᱵᱤᱨᱩᱫᱷ ᱡᱤᱛᱠᱟᱹᱨ ᱨᱮ ᱩᱱᱤᱭᱟᱜ ᱵᱷᱟᱜᱮ ᱮᱱᱮᱢ ᱛᱟᱸᱦᱮᱸᱠᱟᱱᱟ᱾ ᱚᱱᱟ ᱜᱟᱛᱮᱨᱮ ᱩᱱᱤ ᱒᱗ ᱨᱟᱱᱮ ᱠᱚᱨᱟᱣ ᱞᱮᱫᱟ ᱟᱨ ᱑᱐ ᱳᱵᱷᱟᱨ ᱵᱚᱞ ᱠᱟᱛᱮ ᱓᱑ ᱨᱟᱱ ᱮᱢ ᱠᱟᱛᱮ ᱓ ᱣᱤᱠᱮᱴᱮ ᱦᱟᱢᱮᱴ ᱞᱮᱫᱟ᱾  

᱒᱐᱐᱖ ᱥᱮᱨᱢᱟ ᱨᱮ ᱩᱱᱤ ᱡᱮᱜᱮᱛ ᱡᱟᱠᱟᱛ ᱠᱨᱤᱠᱮᱴ ᱠᱷᱚᱱ ᱚᱵᱚᱥᱚᱨᱮ ᱦᱟᱛᱟᱣ ᱞᱮᱫᱟ ᱟᱨ ᱟᱭᱟᱜ ᱢᱩᱪᱟᱹᱫ ᱜᱟᱛᱮᱨᱮ ᱓᱖ ᱨᱟᱱᱮ ᱠᱚᱨᱟᱣ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱵᱟᱝᱞᱟᱫᱮᱥ ᱠᱨᱤᱠᱮᱴ ᱫᱚᱞ ᱨᱮᱱ ᱥᱚᱦᱚᱠᱟᱨᱤ ᱠᱳᱪ ᱟᱨᱦᱚᱸ ᱯᱚᱨᱤᱪᱟᱞᱚᱠ ᱦᱤᱥᱟᱹᱵᱛᱮ ᱦᱚᱸᱭ ᱠᱟᱹᱢᱤᱣᱠᱟᱫᱟ᱾ 

 ᱡᱮᱜᱮᱛᱟᱹᱨᱤ ᱥᱤᱨᱯᱟᱹ 

 ᱵᱟᱨᱦᱮ ᱡᱚᱱᱚᱲ 

 ᱥᱟᱹᱠᱷᱭᱟᱹᱛ